**Referat fra mødet i
Børne- og Skoleudvalget**

(Indeholder åbne dagsordenspunkter)

|  |  |
| --- | --- |
| **Mødedato:** | Tirsdag den 13. december 2016 |
| **Mødested:** | Erritsø Fællesskole afd. Krogsagervej v/kontoret |
| **Mødetidspunkt:** | Kl. 8:00 - 12:00 |
| **Medlemmer:** | Formand: Ole Steen Hansen (A) Næstformand: Cecilie Roed Schultz (Ø) Bente Gertz (A) Frances O´Donovan-Sadat (V) Inger Nielsen (O)  |

Indholdsfortegnelse

84 Besøg på Erritsø Fællesskole, afd. Krogsagervej 3

85 Godkendelse af dagsorden 4

86 Orientering om udtrædelse af skolebestyrelsen ved Kirstinebjergskolen 5

87 Ændring af vedtægter for den private daginstitution Dagmargården 6

88 Frigivelse af anlægsmidler til budget 2017 for skoler og dagtilbud 7

89 Orienteringssag - indsats for sårbare unge 9

90 Tilsyn med private daginstitutioner 11

91 Evaluering af projekt brobygger - skole/foreningssamarbejde 13

92 Opsigelsesvarslet på dagtilbuds- og fritidstilbudsområdet 15

93 Kommunalisering af Børnehaven 3F 17

94 Ny børne- og ungepolitik - udkast til høringsmateriale 19

95 Lukket - Orientering 20

# 84 Besøg på Erritsø Fællesskole, afd. Krogsagervej

|  |  |  |
| --- | --- | --- |
|  | Sagsnr.: | Sagen afgøres i: Børne- og Skoleudvalget |

Sagsresumé:

Udvalgsmødet afholdes på Erritsø Fællesskole, afd. Krogsagervej hvor distriktsskoleleder Anders Axø og distriktsfritidsleder Lis Grønning starter med et oplæg om fritidstilbuddene.

Økonomiske konsekvenser:

Vurdering:

Indstillinger:

Ingen

Bilag:

Beslutning i Børne- og Skoleudvalget den 13-12-2016:

Orienteringen taget til efterretning.

# 85 Godkendelse af dagsorden

|  |  |  |
| --- | --- | --- |
|  | Sagsnr.: | Sagen afgøres i: Børne- og Skoleudvalget |

Sagsresumé:

**Sagsbeskrivelse:**

Økonomiske konsekvenser:

Vurdering:

Indstillinger:

Indstilles til godkendelse.

Bilag:

Beslutning i Børne- og Skoleudvalget den 13-12-2016:

Godkendt.

# 86 Orientering om udtrædelse af skolebestyrelsen ved Kirstinebjergskolen

|  |  |  |
| --- | --- | --- |
|  | Sagsnr.:16/7622 | Sagen afgøres i: Børne- og Skoleudvalget |

Sagsresumé:

Morten Pedersen udtræder af skolebestyrelsen ved Kirstinebjergskolen og erstattes af suppleant Carsten G. Johansen.

**Sagsbeskrivelse:**

Byrådet har delegeret beslutning om udtræden af skolebestyrelser til skoledistrikterne. Børne- og Skoleudvalget orienteres i disse sager.

Folkeskolelovens § 43 giver mulighed for fritagelse for hvervet som forældrerepræsentant i en skolebestyrelse, såfremt vedkommende på grund af sin helbredstilstand, varetagelse af andre offentlige erhverv, forretninger eller lignende har rimelig grund til at ønske sig fritaget for medlemskabet.

Morten Pedersen, Berberisvej 19, 7000 Fredericia anmoder om at træde ud af Kirstinebjergskolens bestyrelse pr. dags dato grundet opstart på uddannelse sideløbende med fuldtidsjob.

Suppleant Carsten G. Johansen, Gefionsvej 7 st., 7000 Fredericia indtræder i skolebestyrelsen.

Økonomiske konsekvenser:

Ingen.

Vurdering:

Børn og Unge vurderer, at Morten Pedersens begrundelse for anmodning om fritagelse for hvervet som forældrerepræsentant i skolebestyrelsen er i overensstemmelse med Folkeskolelovens § 43.

Indstillinger:

Børn og Unge indstiller, at Børne- og Skoleudvalget tager sagen til efterretning.

Bilag:

Beslutning i Børne- og Skoleudvalget den 13-12-2016:

Børne- og Skoleudvalget tager sagen til efterretning.

# 87 Ændring af vedtægter for den private daginstitution Dagmargården

|  |  |  |
| --- | --- | --- |
|  | Sagsnr.:16/4235 | Sagen afgøres i: Børne- og Skoleudvalget |

Økonomiske konsekvenser:

Ingen.

Vurdering:

Det vurderes, at vedtægterne for Dagmargården overholder dagtilbudslovens minimumsbestemmelser, herunder bestemmelser om forældreindflydelse.

Indstillinger:

Børn og Unge indstiller til Børne- og Skoleudvalget, at reviderede vedtægter for Dagmargården godkendes.

Bilag:

Åben - Dagmargården forretningsorden 2016

Åben - Vedtægter Dagmargården 2016

Beslutning i Børne- og Skoleudvalget den 13-12-2016:

Børne- og Skoleudvalget godkender de reviderede vedtægter for Dagmargården.

Sagsbeskrivelse:

Godkendelse af reviderede vedtægter for den private daginstitution Dagmargården. Vedtægterne opfylder dagtilbudslovens minimumsbetingelser.

Den private daginstitution Dagmargården ønsker at ændre sine vedtægter.

# 88 Frigivelse af anlægsmidler til budget 2017 for skoler og dagtilbud

|  |  |  |
| --- | --- | --- |
|  | Sagsnr.:16/6672 | Sagen afgøres i: Byrådet |

Sagsresumé:

Børne- og Skoleudvalget har den 8. november godkendt plan for implementering af budget 2017. For at anlægsmidlerne kan bringes i anvendelse skal disse frigives.

**Sagsbeskrivelse:**

Anlægsmidlerne omfatter:

- 1,269 mio. kr. til sikring af bedre legepladser.

Børn og Unge indhenter forslag til sikring af bedre legepladser i distrikterne. Ud fra en samlet vurdering fordeler Børn og Unge puljen.

- 0,5 mio. kr. til bedre fysiske rammer og faciliteter i ungemiljøerne.

Midlerne skal anvendes i samråd med elever, personale/ledelse på de 4 overbygningsafdelinger samt på Frederiksodde Skole. De fem ungemiljøer tildeles hver 100.000,00.

- 5 mio. kr. til renovering af toiletter på skoler og daginstitutioner.

Ejendomsafdelingen foretager p.t. en samlet vurdering af behovet for renovering af toiletter. Den samlede vurdering anvender Børn og Unge til at fordele midlerne efter.

Tre af de 5 mio. kr. fremkommer ved anvendelse af driftsmidler. 2 mio. kr. kommer fra indvendig vedligeholdelse i skoler og dagtilbud. 1 mio. kr. kommer fra genopretningspuljen hos Ejendomsafdelingen.

For alle sager gælder, at Børn og Unge fremlægger overblik over fordelingen af midler i løbet af 2017.

Økonomiske konsekvenser:

I henhold til beslutning om implementering af budget 2017, konverteres 2 mio. kr. fra driften til anlægsområdet, således at der samlet er 5 mio. kr. til anlæg af toiletter på skoler og dagtilbud.

|  |  |  |  |
| --- | --- | --- | --- |
|     Beløb i mio. kr. |  TB 2017 |  Anlægsbevilling |  Frigivelse |
| Legepladser (XA-40009) |   | 1,269 | 1,269 |
| Pulje til opgradering af ungemiljøer (XA-40067) |  | 0,500 | 0,500 |
| Anlægspulje skoletoiletter (XA-40068) Driftsmidler:Skole (XG-40343-1)Institution (XG-40377-3)Genopretningspuljen (XA-50035) |     -1,300-0,700  | 2,000   1,3000,7001,000 | 5,000 |
|  I alt (- = kasseindlæg / + = kasseudlæg) |  -2,000 | 6,769 | 6,769 |

Vurdering:

Ingen.

Indstillinger:

Børn og Unge indstiller til Børne- og Skoleudvalget, at det over for Økonomiudvalget og Byrådet anbefales, at:

Der gives anlægsbevilling og frigives i alt 6,769 mio. kr. til legepladser, ungemiljøer og toiletter (XA-40009, 40067 og 40068) finansieret som beskrevet.

Bilag:

Beslutning i Børne- og Skoleudvalget den 13-12-2016:

Børne- og Skoleudvalget vedtog at følge Børn & Unges indstilling.

# 89 Orienteringssag - indsats for sårbare unge

|  |  |  |
| --- | --- | --- |
|  | Sagsnr.:16/4427 | Sagen afgøres i: Social- og Omsorgsudvalget |

Sagsresumé:

Orienteringssag om Bevillingsnævnets rolle i udmøntningen af forligstekst omkring sårbare unge i budget 2016. Orienteringssagen er på dagsordenen til Social- og Omsorgsudvalget, Børne- og Skoleudvalget, Uddannelsesudvalget, Arbejdsmarkeds- og Integrationsudvalget samt Sundhedsudvalget.

**Sagsbeskrivelse:**

Følgende forligstekst fremgår af budget 2016:

” ***Indsats for sårbare unge***

*Udsatte borgere lever i gennemsnit 15-20 år kortere end andre mennesker og henvender sig mindre til lægen med deres helbredsproblemer. Misbrug blandt unge er et problem, som forligspartierne ser på med stor alvor. Der er brug for en proaktiv og intensiv indsats, der hjælper de unge tilbage til en god tilværelse i uddannelse og job. Derfor skal der bevilliges 600.000 kr. årligt til en læge i misbrugscentret.*

*Social- og Omsorgsudvalget, Børne- og Uddannelsesudvalget og Beskæftigelses- og Sundhedsudvalget forelægges i løbet af 2015 en plan for en samlet forebyggende indsats af unges misbrug. Planen træder i kraft primo 2016.*

*Forligspartierne ønsker at signalere, at stoffer i nattelivet er helt uacceptabelt, og derfor skal planen tage initiativ til et samarbejde mellem byens natklubber, barer og kommune omkring drug-tests.*

*I planen indgår afklarende psykologsamtaler til sårbare unge på vej gennem uddannelsessystemet, samt forslag til finansiering af den samlede indsats. Forligspartierne ønsker, at de unges forældre og netværk deltager i indsatsen.*

*Der afsættes 750.000 kr. i 2016 og 2017, hvorefter indsatsen evalueres*”.

På den baggrund har der bl.a. været en drøftelsessag på Bevillingsnævnets dagsorden den 27. september 2016, hvor nævnet drøftede, hvorledes de kunne bidrage til udmøntningen af ovenstående.

På mødet orienterede Peter Balsgaard fra Fredericia Lokalpoliti om, at der frem til den 27. september 2016 har været 141 politisager i Fredericia omkring besiddelse af hash eller andre stoffer. Kun to af disse sager er registreret på diskoteker eller lignende steder. Der er ikke sket en stigning på dette område i politimæssig sammenhæng.

Bevillingsnævnet besluttede enstemmigt på mødet:

-      At der ikke på nuværende tidspunkt ændres i afgørelsernes vilkår, fx omkring drug-tests – bl.a. for at bibeholde ensartetheden i politikredsen.

-      At Bevillingsnævnet primo 2017 inviterer diskoteksejere til et dialogmøde, hvor narkoproblematikken kan drøftes, og hvor der kan følges op på de tidligere drøftelser omkring bander. På dette møde vil den nuværende Restaurations- og bevillingsstrategi også blive drøftet, så det kan vurderes, om der er behov for en revidering af denne.

Økonomiske konsekvenser:

Ingen.

Vurdering:

Ingen.

Indstillinger:

Politik og Kommunikation indstiller, at orienteringen tages til efterretning.

Bilag:

Beslutning i Sundhedsudvalget den 12-12-2016:

Taget til efterretning.

Beslutning i Børne- og Skoleudvalget den 13-12-2016:

Orientering taget til efterretning.

# 90 Tilsyn med private daginstitutioner

|  |  |  |
| --- | --- | --- |
|  | Sagsnr.:16/7520 | Sagen afgøres i: Børne- og Skoleudvalget |

Sagsresumé:

Status på lovpligtigt tilsyn med private daginstitutioner viser, at de private daginstitutioner lever op til Fredericia Kommunes godkendelseskriterier for private institutioner.

**Sagsbeskrivelse:**

Fredericia Kommune har pligt til at føre tilsyn med private daginstitutioner ifølge § 5 i Dagtilbudsloven.

Opgaven er privatiseret og udføres af UdviklingsForum.

Tilsynet omfatter 7 institutioner:

• Arken

• Dagmargården

• Eventyrhuset

• Skansevejens Børnehave

• Sct. Knuds Børnehave

• Tommelise

• Villa Gaia.

Tilsynsrapporter beror på sagen.

Økonomiske konsekvenser:

Ingen.

Vurdering:

På baggrund af observationer på det uanmeldte besøg, dialogerne på tilsynsmødet samt gennemgang af institutionens dokumenter er det UdviklingsForums vurdering, at de nævnte private daginstitutioner lever op til Fredericia Kommunes godkendelseskriterier for private institutioner.

Tilsynet har således vist, at de private dagtilbud lever op til gældende regler på dagtilbudsområdet.

Indstillinger:

Børn og Unge indstiller til Børne- og Skoleudvalget, at sagen tages til efterretning.

Bilag:

Åben - Tilsynsrapport Skansevejens Børnehave 2016

Åben - Tilsynsrapport Dagmargården 2016

Åben - Tilsynsrapport Eventyrhuset 2016

Åben - Tilsynsrapport Sct Knuds Børnehave 2016

Åben - Tilsynsrapport Arken 2016

Åben - Tilsynsrapport Villa Gaia 2016

Åben - Tilsynsrapport Tommelise 2016

Beslutning i Børne- og Skoleudvalget den 13-12-2016:

Sagen taget til efterretning.

# 91 Evaluering af projekt brobygger - skole/foreningssamarbejde

|  |  |  |
| --- | --- | --- |
|  | Sagsnr.:14/8637 | Sagen afgøres i: Børne- og Skoleudvalget |

Økonomiske konsekvenser:

Ingen

Vurdering:

Børn og Unge vurderer, at projektet har haft begrænset effekt, men at begge parter (SIF og skoleområdet) har fået erfaringer i fællesskab, som der kan arbejdes videre med.

Indstillinger:

Børn og Unge indstiller, at samarbejdet mellem idrætsforeninger og skoler drøftes.

Bilag:

Åben - Projekt Brobyggers Aktivitetskatalog - 2015

Åben - SIF - Beskrivelse af gennemførte mikropartnerskaber

Beslutning i Børne- og Skoleudvalget den 13-12-2016:

Punktet drøftet. Børn & Unge bedes overveje om dette bør foranledige nye politiske initiativer.

Beslutning i Kultur- og Idrætsudvalget den 14-11-2016:

Sagen udsat.

Beslutning i Børne- og Skoleudvalget den 08-11-2016:

Punktet udsat til næste møde.

Sagsbeskrivelse:

Formålet med Projekt Brobygger har været at understøtte øget fysisk bevægelse blandt børn og unge i skolealderen (6-16 år), herunder styrke mulighederne for et udbygget samarbejde mellem idrætsforeninger og folkeskoler. I de to år projektet har kørt (2014/15 og 2015/16) er der sket en stigning i samarbejdet og forskellige modeller for partnerskaber er blevet afprøvet, men de opstillede mål i projektet er ikke blevet indfriet.

Projekt Brobygger blev sat i søen i 2014/15 af SIF i samarbejde med Børn og Unge. SIF fik et tilskud til at drive projektet for på 80.000 kr.

Projektet løb over en 2-årig periode.

Målet i 2014/15: Der gennemføres mindst 15 mikropartnerskaber og mindst et kompetenceudviklingsforløb.

Målet i 2015/2016: Fokuseret på at fastholde et højt informationsniveau til idrætsforeninger og skoler, samt øge antallet af gennemførte mikropartnerskaber. Der gennemføres mindst et kompetenceudviklingsforløb.

Der gennemføres mindst 45 mikropartnerskaber.

I henhold til bilag fra SIF er der gennemført 11 mikropartnerskaber med forskellige skoler og idrætsforeninger i projektperioden.

Forskellige modeller er blevet afprøvet:

-      Classic-modellen

-      Klassetrins-modellen

-      Idrætsdøgn

-      Stævnemodellen (håndboldklubberne)

-      Tema-uge modellen

De overordnede mål for samarbejdet har typisk været relateret til:

Børn og unges sundhed, social trivsel, en varieret skoledag med bevægelsesaktiviteter/idrætsfaget samt kendskab til idrætsforeninger i Fredericia.

Projektet har ikke løftet skole-foreningssamarbejdet til nye højder på alle skoler. Det første år 2014/15 var skolerne optaget af mange andre dagsordner relateret til folkeskolereformen, hvilket gjorde det umuligt at indfri målene. De fælles kompetenceudviklingsforløb med foreningslivet, som der var lagt op til, har skolerne ikke kunne afse ressourcer til i projektperioden, idet der i perioden har været mange kompetenceudviklingsforløb i gang på alle skoler.

På udvalgsmødet vil der være et kort oplæg, der præsenterer nogle af de erfaringer, som er høstet.

# 92 Opsigelsesvarslet på dagtilbuds- og fritidstilbudsområdet

|  |  |  |
| --- | --- | --- |
|  | Sagsnr.:16/7688 | Sagen afgøres i: Børne- og Skoleudvalget |

Sagsresumé:

Der er i dag løbende måned samt to måneders opsigelsesvarsel for pladser i dagtilbud. Her ved sikres god kapacitetsudnyttelse på området, forældre på barsel får god tid til indkøring af deres barn i pasning før de igen skal på arbejde og Pladsanvisningen får bedre mulighed for at imødekomme forældrenes primære ønske.

Ulempen er at forældre kan bindes til betaling for plads - der ikke udnyttes – i helt op til tre måneder

Det foreslås at udvide muligheden for udmeldelse til den 1. eller 15. i måneden for at undgå at binde forældrene til en længere betaling end 2 måneder.

**Sagsbeskrivelse:**

I forbindelse med vedtagelsen af budgettet for 2005 fulgte Børne- og ungdomsudvalget indstillingen fra forvaltningen, om at ændre udmeldelsesvarslet fra en til to måneder pr. den 1. i efterfølgende måned.

Baggrunden for denne ændring var et ønske om at sikre en mere effektiv pladsudnyttelse samt højne serviceniveauet for forældre, som ønsker plads i et kommunalt dagtilbud.

Ulempen omkring opsigelsesvarslet på 2 måneder til den 1. i måneden er, at nogle forældre har været bundet af en plads i lang tid, teoretisk helt op til 3 måneder, hvis de foretager udmeldelsen den 2. i måneden.

Det foreslås derfor, at udmeldelsesvarslet også fremover er 2 måneder, men at der gives mulighed for udmeldelse til den 1. eller 15. i måneden. Det vil betyde, at ingen forældre risikerer at være bundet af et dagtilbud i 3 måneder som i dag og, at vi i Fredericia fortsat kan opretholde det høje serviceniveau, hvor næsten alle forældres ønsker om pasningssted imødekommes samtidig med at forældre får vished om pasningstilbud i god tid.

Økonomiske konsekvenser:

Ingen.

Vurdering:

Borgerservicecentret og Børn og Unge finder, at næsten 3 måneder er lang tid at være bundet i et dagtilbud, men at det er nødvendigt med et vist varsel for at kunne give forældre vished om pasningstilbud i rimelig tid og stadig sikre en optimal pladsudnyttelse.

Det vurderes derfor, at et udmeldelsesvarsel fremover på 2 måneder, og at der samtidig gives mulighed for udmeldelse til den 1. eller 15. i måneden vil være mere optimal. Det vil betyde, at ingen forældre risikerer at være bundet af et dagtilbud i 3 måneder som i dag og, at vi i Fredericia Kommune fortsat kan opretholde det høje serviceniveau, hvor næsten alle forældres ønsker om pasningssted imødekommes samtidig med, at forældre får vished om pasningstilbud i god tid.

Disse varsler anvendes i dag i Århus og Odense Kommuner.

Indstillinger:

Børn og Unge indstiller, at udmeldelsesvarslet i dagtilbud og fritidstilbud ændres fra to måneder til den 1. i måneden til to måneder til den 1. eller 15. i måneden.

Bilag:

Beslutning i Børne- og Skoleudvalget den 13-12-2016:

Børne- og Skoleudvalget følger Børn & Unges indstilling.

# 93 Kommunalisering af Børnehaven 3F

|  |  |  |
| --- | --- | --- |
|  | Sagsnr.:16/6136 | Sagen afgøres i: Byrådet |

Sagsresumé:

Forældrebestyrelsen i Børnehaven 3F og bestyrelsen i Fagforeningen 3F har fremsendt ønske om at den selvejende børnehave 3F opsiger driftsoverenskomsten med Fredericia Kommune for at overgå til at blive børnehave i det kommunale fællesskab.

**Sagsbeskrivelse:**

Der er tre årsager til ønsket om at blive en kommunal daginstitution:

1. Faldende børnetal, som giver usikkerhed omkring økonomien og ansættelsesforhold for personalet. Som del af Distrikt Ullerup Bæk vil der være større tryghed i ansættelserne og mulighed for en mere stabil normering.
2. Der er brug for et tæt samarbejde og sparring om den pædagogiske udvikling for at løfte opgaven fagligt og professionelt.
3. Det er en stor ledelsesopgave for leder og bestyrelsen. Det kræver ofte hurtige beslutninger, som bestyrelsen kan have svært ved at honorere.

Såvel personale som forældrerepræsentanter har været inddraget i processen.

Opsigelsesvarslet er 9 måneder fra den 16.09.16, men kan forkortes, såfremt der er enighed mellem bestyrelsen Børnehaven 3F og Fredericia Kommune om dette.

Der er allerede etableret et godt samarbejde mellem Børnehaven 3F og Ullerup Bæk distriktet om ovenstående forhold.

Diverse ansøgninger og bilag beror på sagen.

Økonomiske konsekvenser:

Ingen i forhold til driftsøkonomien.

Vurdering:

Børn og Unge vurderer, at processen kan gennemføres inden for det anførte opsigelsesvarsel.

Indstillinger:

Børn og Unge anbefaler Børne- og Skoleudvalget at drøfte Børnehaven 3F´s ønske om at blive kommunal daginstitution, herunder tage beslutning om, hvorvidt overdragelsen til kommunal institution skal finde sted.

Indstillingen vedrørende eventuel overdragelse skal videresendes til Økonomiudvalget og Byrådet.

Bilag:

Åben - Indstilling fra bhv. 3F om at blive kommunal - Kommunal Underskrift bestyrelsesreferat sept. 16.pdf

Åben - Indstilling fra bhv. 3F om at blive kommunal - kommunal officiel indstilling med underskrift sept. 16.pdf

Åben - Indstilling fra bhv. 3F om at blive kommunal - Kommunal mailkorrespondance 3F sept. 16.pdf

Åben - Indstilling fra bhv 3F om at blive kommunal - Kommunal Underskrift bestyrelsesreferat sept 16.pdf

Åben - Indstilling fra bhv 3F om at blive kommunal - Kommunal mailkorrespondance 3F sept 16.pdf

Åben - Indstilling fra bhv 3F om at blive kommunal - kommunal officiel indstilling med underskrift sept 16.pdf

Beslutning i Børne- og Skoleudvalget den 13-12-2016:

Børne- og Skoleudvalget godkender, at Børnehaven 3F overdrages til kommunal institution inden for det anførte opsigelsesvarsel; så hurtigt som muligt.

# 94 Ny børne- og ungepolitik - udkast til høringsmateriale

|  |  |  |
| --- | --- | --- |
|  | Sagsnr.:16/2780 | Sagen afgøres i: Børne- og Skoleudvalget |

Sagsresumé:

Der skal udformes en ny sammenhængende børne- og ungepolitik for Fredericia Kommune. Fra 30. august og frem til 7. december har der været en inddragende proces i alle distrikter i forhold til at komme med input til Børne- og Skoleudvalget. De mange input er blevet bearbejdet, og et høringsmateriale til en ny politik er blevet udarbejdet.

**Sagsbeskrivelse:**

Byrådet skal i marts 2017 vedtage en ny sammenhængende børne- og ungepolitik.

Børne- og Skoleudvalget besluttede i juni, at der hen over efteråret skulle være en inddragende proces i kommunen i forhold til udarbejdelsen af en ny sammenhængende børne- og ungepolitik.

I perioden 30. august til 7. dec. har der været afholdt arrangementer på tværs af hele kommunen samt i alle distrikter. Alle arrangementer har taget afsæt i et fælles materiale (video + trendkort) udarbejdet til formålet. Børne- og Skoleudvalgets medlemmer har i forskelligt omfang deltaget i arrangementerne i distrikterne.

Der har tilmed været en Facebook-gruppe, hvor alle med interesse for at komme med input har kunnet dele opslag.

De mange input fra arrangementerne og gældende lovgivning på området danner grundlaget for høringsmaterialet til en ny børne- og ungepolitik.

Økonomiske konsekvenser:

Ingen

Vurdering:

Børn og Unge vurdere at udkastet til ny sammenhængende børne- og ungepolitik opfylder gældende lovgivning.

Indstillinger:

Børn og Unge indstiller

1)    at høringsmaterialet drøftes

2)    at høringsperioden bliver fra den 5/1 – 31/1 2017

Bilag:

Beslutning i Børne- og Skoleudvalget den 13-12-2016:

Punktet udsættes, da medlemmer af udvalget vurderer, at der har været for lidt tid til af forbedrede sagen. Der indkaldes til nyt møde inden jul.

# 95 Lukket - Orientering

|  |  |  |
| --- | --- | --- |
|  | Sagsnr.:16/269 | Sagen afgøres i: Børne- og Skoleudvalget |

**Underskriftsside**

Ole Steen Hansen

Bente Gertz

Frances O´Donovan-Sadat

Cecilie Roed Schultz

Inger Nielsen